  Анжелика Тихонова корреспондент 3-тӥ куарусёнэ Ижкарын «Капля жизни» огъяросси ужрад улсын терактъёс дыръя быремъёсты буре ваён митинг ортчоз. Итӥськыны мылкыд карисьёсты 11 часлы интыысь ожъёсы пыриськемъёслы сӥзем синпелет доры ӧтё. Со сярысь акцилэн «ВКонтакте» мерлыко вотэсысь огиназ ивортэмын. «Капля жизни» акция 2004-тӥ арын куарусён кутсконын Бесланын луэм шимес учырлы тупатэмын. Соку, террористъёслэн киоссылэсь кӧня ке сю адями быриз, тросэз соос пӧлысь нылпиос вал. Куинь нунал ӵоже пытсэт улын пукыса, соослы одӥг шапык но ву юыны ӧз сётэ Ужрадэ лыктэмъёс синпелет вӧзысь сяськаос вылэ кипыдэсысьтызы ву кисьталозы. Акцие вань пыриськисьёс туспуктэм лэсьтыны но сое мерлыко вотэсъёсы #КапляЖизни хештеген но улон интызэс пусйыса поттыны быгатозы.  Тегъёс: Ижкар Митинг Терроризм Удмуртия Мерлык буреваён  